Dimmuborgir - Wikipedia, frjálsa alfræðiritið

# Dimmuborgir

### Úr Wikipediu, frjálsa alfræðiritinu

  „Dimmuborgir“ getur einnig átt við hljómsveitina Dimmu Borgir.

Nokkrir af hinum fjöldamörgu dröngum sem eru í Dimmuborgum

Dimmuborgir eru einstæðar hraunmyndanir við austanvert Mývatn. Mikill fjöldi ferðamanna heimsækir Dimmuborgir á ári hverju.

## [breyta] Myndun Dimmuborga

Hraunið sem rann þegar Dimmuborgir mynduðust kom frá eldgosi í Lúdentsborgum og Þrengslaborgum fyrir um 2000 árum og er það mesta hraungos sem orðið hefur á Mývatnssvæðinu eftir ísöld. Dimmuborgir eru staðsettar í lægð og er talið að þegar þær mynduðust hafi hraun frá fyrrnefndu gosi streymt í þessa lægð og smám saman fyllt hana af bráðnu hrauni. Á meðan þessu stóð tók yfirborð hraunsins að storkna og sumstaðar storknaði það til botns og myndaði þá hraunstólpa sem fólk sér þegar það gengur um svæðið í dag. Storkið hraunið myndaði nokkurskonar þak ofan á bráðinni kvikunni en á endanum braust hraunið fram og tæmdist undan þakinu. Við þetta veiktist þakið svo að það hrundi niður og eftir varð það einstæða landslag sem flestir þekkja í dag sem Dimmuborgir.

## [breyta] Þekktar hraunmyndanir

Kirkjan í Dimmuborgum

Sumar hraunmyndanir í Dimmuborgum eru þekktari en aðrar. Þeirra þekktust er tvímælalaust Kirkjan, hraunhvelfing sem opin er í báða enda og heitir svo vegna þess að lögun hennar minnir á kirkju.

## [breyta] Heimildir

- Dimmuborgir og hin fjölþættu verndunarmarkmið nútímans á vef Íslensks Landbúnaðar
- Vísindavefur Háskóla Íslands

Af „http://is.wikipedia.org../../../d/i/m/Dimmuborgir.html“

Flokkar: Suður-Þingeyjarsýsla

##### Views

- Grein
- Spjall
- Núverandi útgáfa

##### Leit

##### Á öðrum tungumálum

- Deutsch
- English
- Français
- Nederlands